31995R2945
L 308/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2945/95 НА КОМИСИЯТА
от 20 декември 1995 година
за изменение на Регламент (ЕИО) № 2807/83 относно установяване на подробни правила за вписване на информация за улова на риба от държавите-членки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2847/93 на Съвета от 12 октомври 1993 г. (1), изменен с Регламент (ЕО) № 2870/95 (2) относно установяването на система за контрол, приложима към общата политика в областта на рибарството, и по-специално член 19д, параграф 5 от него,
като има предвид, че в съответствие с член 19д, параграф 5 от Регламент (ЕИО) № 2847/93 следва да се установят подробни правила за регистрирането на риболовното усилие в бордовия дневник, за да може да се приложи системата за управление на риболовното усилие, посочена в Регламент (ЕО) № 685/95 на Съвета от 27 март 1995 г. относно управлението на риболовното усилие, свързано с някои риболовни зони и ресурси на Общността (3);
като има предвид, че когато на риболовен кораб бъде разрешено да преминава през риболовен район без да извършва риболовни дейности, тази информация трябва да се запише в бордовия дневник;
като има предвид, че до въвеждането на нов бордови дневник, като преходна разпоредба следва да се предприемат действия да се допълнят разпоредбите относно регистрирането на съответните сведения в съществуващия бордови дневник, предназначени за капитаните на риболовните кораби, които имат задължението да регистрират риболовното усилие, извършвано в даден риболовен район, считано от 1 януари 1996 г.;
като има предвид, че предаването от капитаните до компетентните органи на радио съобщения относно движенията на риболовните кораби трябва да се извършва посредством радиостанция, вписана в списъка на одобрените от Общността радиостанции;
като има предвид, че за да се улесни предаването на съобщения по телекс:, факс:, телефон или радио до органите, отговорни за контрола, следва да се изготви списък на тези органи и техните номера на телекс, телефон и факс;
като има предвид, че мерките, предприети в настоящия регламент, са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
С настоящото Регламент (ЕИО) № 2807/83 на Комисията (4) се изменя, както следва:
1.
Следният член 1а се добавя след член 1:
„Член 1а
1. Капитаните на риболовните кораби на Общността, на които е разрешено да извършват риболовни дейности в зони, наричани по-долу „зони на риболовно усилие“, определени в Регламент (ЕО) № 685/95 на Съвета (5), вписват сведенията, упоменати в член 19д от Регламент (ЕИО) № 2847/93 на Съвета (6) в своите бордови риболовни дневници съобразно образеца, представен в приложение I.
2. Когато капитаните на риболовни кораби на Общността преминават дадена зона на риболовно усилие, за която имат разрешително да извършват риболов, без да извършват риболовни дейности, те записват в бордовия дневник датата и часа на влизане и напускане на зоната.
3. Вписването се извършва съобразно указанията, посочени в приложение IVа.
2.
След член 3 се добавя нов член 3а както следва:
„Член 3а
Когато, в съответствие с разпоредбите на член 19в от Регламент (ЕИО) № 2847/93, капитанът на риболовен кораб предаде по радиото съобщение относно риболовното усилие, предаването се извършва посредством една от радиостанциите, вписани в приложение VIIIа.
Имената, адресите и телефонните номера и номерата на телекс и факс на компетентните органи, предвидени в член 19в, параграф 1, второ тире, са представени в приложение VIIIб.“
3.
Приложение I към настоящия регламент се добавя като приложение IVа.
4.
Приложение II към настоящия регламент се добавя като приложение VIа.
5.
Приложение III към настоящия регламент се добавя като приложение VIIIа.
6.
Приложение IV към настоящия регламент се добавя като приложение VIIIб.
Член 2
Настоящият регламент влиза в сила на 1 януари 1996 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 декември 1995 година.